钦定古今图书集成/理学汇编/学行典/第079卷 > 《口箴》皮日休
## 钦定古今图书集成/理学汇编/学行典/第079卷 > 《口箴》皮日休

“《古铭》，金人谓无多言。忽有所发，不可不论。既有所论，
复论多言。《中庸》之士，由兹保身。吾谓斯铭，未足以珍。
出为忠臣，言则及君。入为孝子，言则及亲。非君与亲，
则宜默云。谤讪之言，出入奫沦。一息之波，流于无垠猜毁之言，如临帝阍。钧天之乐，闻于无闻。佞媚之言，
出如丝棼。一入于人，治乱不分。闲谍之言，出如鹰鹯。”
抟击之迅，一举凌天。“无嗜于酒，酒能乱德。无嗜于味，
味能败德。以道为饮，以文为食。成吾之名，繄乃勉力。”